section_heading: Židovska općina Sarajevo
paragraph_text: Oko 1551. doselile su prve židovske obitelji u Sarajevo, a već 1565. godine osnovana je Židovska (Sefardska) općina u Sarajevu Na molbu sarajevskih muslimanskih prvaka, Sijavuš-paša Hrvat, prilikom dolaska u Sarajevo 1581. godine dao je sagraditi veliki han za stanove Židova, kako bi živjeli kao posebni narod u gradu. Međutim, osmanska vlast nije Židovima nametnula odredbe o getu koje su prvo uspostavili kršćanski vladari. Sijavuš-paša je uspio od sultana dobiti dopuštenje da sarajevski Židovi podignu svoju sinagogu. Tu prvu Sefardsku staru sinagogu su Židovi nazvali Il Kal Grandi (Veliki hram).